2018. gada 18. aprīlī Rīkojums Nr. 166

Rīgā (prot. Nr. 20 27. §)

**Par valsts budžeta programmas 44.00.00 "Līdzekļi aviācijas drošības, glābšanas un civilmilitārās sadarbības nodrošināšanai" līdzekļu izlietojumu**

1. Saskaņā ar likuma "[Par aviāciju](https://likumi.lv/ta/id/57659-par-aviaciju)" [27. panta](https://likumi.lv/ta/id/57659-par-aviaciju#p27) piekto daļu noteikt, ka 2018. gadā valsts budžeta programmas 44.00.00 "Līdzekļi aviācijas drošības, glābšanas un civilmilitārās sadarbības nodrošināšanai" līdzekļi 82 418 *euro* apmērā tiek izlietoti:

1.1. lai valsts akciju sabiedrība "Starptautiskā lidosta "Rīga"" (vienotais reģistrācijas numurs 40003028055) segtu izdevumus 44 102 *euro* apmērā saistībā ar valsts nozīmes civilās aviācijas lidlaukam "Rīga" drošības pārbaudei nepieciešamā sprāgstvielu palieku detektora iegādi;

1.2. lai sabiedrība ar ierobežotu atbildību "Aviasabiedrība "Liepāja"" (vienotais reģistrācijas numurs 40003134391) segtu izdevumus 20 000 *euro* apmērā saistībā ar valsts nozīmes civilās aviācijas lidlauka aviācijas drošības vadītāja uzturēšanu;

1.3. lai sabiedrība ar ierobežotu atbildību "Ventspils lidosta" (vienotais reģistrācijas numurs 51203031491) īstenotu vispārējas tautsaimnieciskas nozīmes pakalpojumu sniegšanas saistības un segtu izdevumus 18 316 *euro* apmērā saistībā ar sabiedriski svarīgu funkciju nodrošināšanu un šādu aviācijas drošības pasākumu veikšanu valsts nozīmes civilās aviācijas lidlaukā:

1.3.1. aviācijas drošības personāla uzturēšana;

1.3.2. rentgena iekārtu apdrošināšana.

2. Satiksmes ministrijai uzraudzīt, lai minētie līdzekļi tiek izmantoti paredzētajam mērķim un sabiedrība ar ierobežotu atbildību "Aviasabiedrība "Liepāja"" (vienotais reģistrācijas numurs 40003134391) līdzekļus izlietotu līdz 2018. gada 31. decembrim.

Ministru prezidents Māris Kučinskis

Satiksmes ministrs Uldis Augulis